་བར་གྱིས། །རིན་ཆེན་སྣ་བདུན་བསངས་སྦྱངས།
སྟོང་པའི་ངང་ཨོཾ་ལས་བྱུང་བའི་རྒྱལ་སྲིད་རིན་པོ་ཆེ་སྣ་བདུན་དྭངས་ཤིང་ཐོགས་
པ་མེད་པ་ཡེ་ཤེས་ཀྱི་རང་བཞིན་དུ་གྱུར་ཏེ་སེམས་ཅན་ཐམས་ཅད་ཀྱི་ཚེ་དང་
བསོད་ནམས་དགེ་ལེགས་ཐམས་ཅད་རྒྱས་པར་བྱེད་པའི་མཐུ་དང་ལྡན་པར་གྱུར་
ཅིག །ཨོཾ་སརྦ་བིད་པཱུ་ར་པཱུ་ར་སུ་ར་སུ་ར་ཨཱ་ཝནྟ་ཡ་ཨ་ཝནྟ་ཡ་ཧོ། བཛྲ་སྤར་ཎ་
ཁཾ། དུས་གསུམ་རྒྱལ་བ་ཀུན་གྱིས་བསྔགས་པ་ཡི། །ཐེག་མཆོག་ཆོས་ཀྱི་སྲིད་ལ་
མངའ་བསྒྱུར་བའི། ། །རྒྱལ་ སྲིད་ རིན་ཆེན་བདུན་གྱི་དབང་བསྐུར་བས། །བདུད་
-276-

བཅོམ་ལྡན་འདས་འཕགས་མ་གདུགས་དཀར་མོའི་མངོན་དཀྱིལ་གྱི་ཆོ་ག་ངག་འདོན་དུ་བྱ་བའི་རིམ་པ་དངོས་གྲུབ་ཀུན་འབྱུང༌།
བཞིའི་གཡུལ་ལས་རྣམ་པར་རྒྱལ་གྱུར་ཅིག །ༀ་སཔྟ་རཏྣ་ཨ་བྷི་ཥིཉྫ་མཾ། དེ་ནས་
བཀྲ་ཤིས་རྫས་བརྒྱད་བསངས་སྦྱངས། སྟོང་པའི་ངང་ལས་མཾ་ལས་བྱུང་བའི་བཀྲ་
ཤིས་རྫས་བརྒྱད་མཐོང་བ་ཙམ་གྱིས་ཀྱང་མི་ཤིས་པ་མཐའ་དག་སེལ་བར་བྱེད་
པའི་ཡོན་ཏན་དང་ལྡན་པར་གྱུར་ཅིག །ཨོཾ་སརྦ་བིད་པཱུ་ར་པཱུ་ར་སུ་ར་སུ་ ར་ ཨཱ་
ཝནྟ་ཡ་ཨཱ་ཝནྟ་ཡ་ཧོ། །བཛྲ་སྤར་ཎ་ཁཾ། གང་ཞིག་རེག་ཅིང་མཐོང་ཐོས་དྲན་པས་
ཀྱང་། །མི་ཤིས་ཀུན་སེལ་ཕུན་ཚོགས་མཆོག་སྩོལ་བར། །རྒྱལ་བས་ བྱིན་ གྱིས་
བརླབས་པའི་བཀྲ་ཤིས་རྫ་ས། །དམ་པས་དབང་བསྐུར་དགེ་ལེགས་འབར་འགྱུར་
ཅིག །ཨོཾ་ཨཊྚ་པ་ཏྲ་སེ་མངྒ་ལ་ཨ་བྷི་ཥིའུ་མཾ། དེ་ལྟར་རིགས་གསུམ་སྤྱི་དང་ བྱེ་
བྲག་གི་ཆོས་སྟོན་པ་སོགས་ཀྱི་སློབ་དཔོན་དུ་བྱ་བའི་ཆེད་དུ་རྗེས་སུ་གནང་བ་
བྱིན་པས། རིགས་གསུམ་སྤྱི་དང་བྱེ་བྲག་གི་དཀྱིལ་འཁོར་བྲི་བསྒྲུབ་དབང་བསྐུར་
བ་སོགས་ལ་དབང་བར་བྱས། འཕྲིན་ལས་བཞིའི་སྒོ་ནས་འགྲོ་བའི་དོན་འགྲུབ་
པའི་ནུས་པ་བཞག །འབྲས་བུ་རིགས་གསུམ་གྱི་ཆོས་ཀྱི་འཁོར་ལོས་བསྒྱུར་བའི་
གོ་འཕང་མྱུར་དུ་ཐོབ་པའི་སྐལ་པ་ཅན་དུ་བྱས་སོ། །གཙོ་བོས་ཇི་ལྟར་བཀའ་སྩལ་
པ། ། །དེ་ དག་ ཐམས་ ཅད་ བདག་ གིས་ བགྱི། །ལན་ གསུམ་ བརྗོད་ དོ། །དེ་ ནས་
མཎྜལ་ཕུལ་ལ། ཆུ་གཉིས་ཉེར་སྤྱོད་རོལ་མོ་འདོད་ཡོན་དང་བཅས་པ་བྱིན་གྱིས་
བརླབས་ཏེ། མཆོད་ཕྲེང་ཚིགས་བཅད་སྔགས་དང་བཅས་པས་མཆོད་ཅིང༌། བསྡུ་
ན་སྔགས་ཙམ་གྱིས་མཆོད་ལ་སྔར་བཤད་པ་ལྟར་གྱི་གཙོ་འཁོར་ཐམས་ཅད་ཀྱི་
བསྟོད་པ་རྒྱས་པའམ། བསྡུ་ན། རྒྱལ་བ་ཀུན་གྱི་མཚན་མཆོག་གཙུག་ཏོར་ནས། །
ཞེས་སོགས་དང་། གཏུམ་ཆེན་མ་སོགས་བཅུ་དྲུག་ཕྱག་རྒྱའི་འཁོར་ཞེས་སོགས་
ཀྱིས་བསྟོད་དོ། །དེ་ནས་སྨོན་ལམ་གདབ་པ་ནི། འགྲོ་བའི་སྐྱབས་གཅིག་བཅོམ་
-277-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༩༽
ལྡན་གདུགས་དཀར་ཅན། །ཐབས་མཁས་སྤྲུལ་པས་ལྷ་ཡི་ལམ་འགེངས་པ། །
མཆོག་གསུམ་ཀུན་འདུས་དཀྱིལ་འཁོར་ལྷ་ཚོགས་ཀྱིས། །བདག་གི་ སྨོན་པའི་
དབང་པོ་མཛད་དུ་གསོལ། །དུས་གསུམ་དང་འབྲེལ་དགེ་བ་ཅི་ཡོད་དང་། ཁྱད་
པཪ་ བཅོམ་ ལྡན་ གདུགས་ དཀཪ་ ལྷ་ ཚོགས་ ལ། ། །རྩེ་ གཅིག་ མོས་ པས་ མཆོད་
བསྟོད་བསྒོམ་བཟླས་ལ། །འབད་པའི་དགེ་བ་ཇི་སྙེད་མཆིས་པ་དེས། །དེང་ནས་
སྐྱེ་ ཞིང་ སྐྱེ་ བ་ ཐམས་ ཅད་ དུ། །ཐེག་ མཆོག་ ལམ་ གྱི་ རྩ་ བ་ དགེ་ བའི་བཤེས། །
མཚན་ཉིད་ལྡན་པས་རྗེས་སུ་འཛིན་པ་དང་། །བཀའ་བཞིན་བསྒྲུབ་པས་མཉེས་
པ་ལྷུར་བྱེད་ཤོག །ལམ་བཟང་སྒྲུབ་ལ་བར་དུ་གཅོད་པའི་རྒྱུ། །ལོག་པའི་བཤེས་
དང་སྡིག་པའི་གྲོགས་རྣམས་ཀྱི། །དབང་དུ་སྐད་ཅིག་ཙམ་ཡང་མི་འགྲོ་ཞིང་། །
ཆོས་བཞིན་སྒྲུབ་པའི་མཐུན་རྐྱེན་ཀུན་ཚང་ཤོག །བཤེས་གཉེན་དམ་པའི་ཞལ་གྱི་
པདྨོ་ ལས། ། །ལེགས་ འོངས་ ཟབ་ དང་ རྒྱ་ ཆེའི་ ཚུལ་ རྣམས་ ལ། ། །གཞན་ དྲིང་ མི་
འཇོག་ངེས་པ་རྙེད་པ་དང༌། ། །དེ་དོན་རྩེ་གཅིག་སྒྲུབ་ལ་བརྩོན་པར་ཤོག །དལ་
འབྱོར་རྙེད་དཀའ་མྱུར་དུ་འཇིག་པ་དང་། །ཕྱི་མར་ངན་འགྲོའི་གཡང་ས་འཇིགས་
རུང་ཚུལ། །བསམས་ནས་སྐྱབས་ འགྲོ་ ལས་ འབྲས་ སྤང་ བླང་ ལ། །འབད་པས་
ཡང་དག་ལམ་གྱི་གཞི་ཟིན་ཤོག །ཡུལ་ལ་སྲེད་པའི་ཆུ་བོས་དབང་མེད་ཁྱེར། །
ལས་ཀྱི་རླུང་གིས་མཐོ་དམའ་ཀུན་ཏུ་འཁྱམས། །སྐྱེ་རྒ་ན་འཆིའི་ཆུ་སྲིན་བརྒྱས་
གཙེས་པ། །འཇིགས་རུང་སྲིད་པའི་མཚོ་ལས་ཐར་བར་ཤོག །བདེ་བ་འདོད་ནས་
ངལ་བ་ཅི་བྱས་ཀུན། །སླར་ཡང་མི་བཟད་སྡུག་བསྔལ་འབྱུང་བའི་རྒྱུ། །འཁོར་
བའི་མཚམས་སྦྱོར་ལས་ཉོན་འཁྲི་ཤིང་གི །རྩ་བ་མྱུར་དུ་འཐོན་པར་བྱིན་ གྱིས་
རློབས། །ཐོག་ མེད་ དུས་ ཀྱི་ དྲིན་ ཅན་ ཕ་ མ་ རྣམས། ། །རབ་ འབར་ སྡུག་ བསྔལ་
-278-

བཅོམ་ལྡན་འདས་འཕགས་མ་གདུགས་དཀར་མོའི་མངོན་དཀྱིལ་གྱི་ཆོ་ག་ངག་འདོན་དུ་བྱ་བའི་རིམ་པ་དངོས་གྲུབ་ཀུན་འབྱུང༌།
དྲིན་ལས།
།དམ་
གསུམ་ གྱི་ མེ་ འོབས་ ལས། ། །སྒྲོལ་ ལ་ སྐད་ ཅིག་ ཙམ་ ཡང་ མི་ ཞུམ་ པའི། །ལྷག་
བསམ་སྙིང་སྟོབས་སྐྱེ་བར་བྱིན་གྱིས་རློབས། །འཕགས་མ་གདུགས་དཀར་ཅན་
གྱིས་སྔོན་གྱི་ཚེ། །ཕྱོགས་བཅུའི་རྒྱལ་བ་སྲས་བཅས་དཔང་བཞག་ནས།
བཅས་སྨོན་ལམ་ཇི་ལྟར་མཛད་པ་བཞིན། །བདག་གི་སྨོན་པའང་དེ་བཞིན་འགྲུབ་
གྱུར་ཅིག །རྒྱལ་སྲས་སྤྱོད་ལ་སློབ་པའི་སྐབས་ཀུན་ཏུ། །སྒྱིད་ལུག་ཞུམ་པ་ནམ་
ཡང་མི་སྐྱེ་ཞིང་། །ཐབས་ཤེས་ཟུང་འབྲེལ་ལམ་བཟང་སྒྲུབ་པ་ལ། །རྨི་ལམ་དུ་
ཡང་གཡེལ་བར་མ་གྱུར་ཅིག །རིན་ཆེན་སེམས་མཆོག་ཆེས་ཆེར་སྟོབས་རྒྱས་ཏེ། །
ཐབས་མཁས་ཐེག་པའི་སྣོད་དུ་གྱུར་པ་ན། །རྡོ་རྗེ་སློབ་དཔོན་མཆོག་གི་བཀའ་
།རྣམ་དག་དབང་གིས་བདག་རྒྱུད་སྨིན་པར་ཤོག །དེ་ཚེ་ལྷ་ དང་ བླ་
མའི་སྤྱན་སྔ་རུ། །ཇི་ལྟར་ཁས་བླངས་དམ་ཚིག་སྡོམ་པ་རྣམས། སྲོག་གི་ཕྱིར་ཡང་
གཏོང་ བར་ མི་ བྱེད་ པར། །དངོས་ གྲུབ་ རྩ་ བ་ ཚུགས་ པར་ བྱིན་ གྱིས་རློབས། །
ཐབས་མཁས་ཐུགས་རྗེ་ལྡན་པའི་དེད་དཔོན་གྱི། །མཐུ་ལས་རྒྱུད་སྡེ་རྒྱ་ མཚོའི་
འཇིང་བརྒལ་ཏེ། །རྒྱུད་དོན་སྙིང་པོ་དེ་ཉིད་རིན་ཆེན་བཅུ། །རྙེད་ནས་བསྒྲུབ་པའི་
རྒྱལ་མཚན་རྩེར་མཆོད་ཤོག ། །ཡིད་འོང༌དབེན་པའི་ནགས་ཚལ་ཉམས་ དགའ་
བར། །འདོད་ཆུང་ ཆོག་ཤེས་མང་ཐོས་ཞི་དུལ་ཅན། །རྒྱལ་བས་བསྔགས་ པའི་
གྲོགས་དང་ལྷན་ཅིག་ཏུ། །རྩེ་གཅིག་སྒྲུབ་པ་སྙིང་པོར་བྱེད་པར་ཤོག །བཅོམ་
ལྡན་གདུགས་དཀར་ཅན་གྱི་ལྷ་ཡི་ཚོགས། །འཆི་མེད་ལམ་ཀུན་ཡོངས་སུ་གང་བ་
ལ། །དངོས་བཤམས་ ཡིད་ སྤྲུལ་མཆོད་སྤྲིན་རྒྱ་མཚོ་ཡིས། །མཆོད་ པས་ རླབས་
ཆེན་བསོད་ནམས་ཚོགས་རྫོགས་ཤོག །ཕྱི་ནང་ཆོས་རྣམས་བྲག་ཅ་ཇི་བཞིན་དུ། །
རང་ རང་ རྐྱེན་ལ་བརྟེན་ནས་བཏགས་ཙམ་ལས། །ངོ་བོས་གྲུབ་པ་རྡུལ་ཙམ་མ་
-279-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༩༽
མཆིས་པའི། །དོན་དམ་སྟོང་པའི་གནས་ལུགས་རྟོགས་པར་ཤོག ། །རང་བཞིན་
རྣམ་དག་ངང་དུ་བདག་དང་ལྷ། །ངོ་བོ་དབྱེར་མེད་བརྗོད་བྲལ་ཚུལ་རིག་ནས། །
དོན་དམ་སྟོང་པའི་ལྷ་མཆོག་རྩེ་གཅིག་ཏུ། །བསྒོམས་པས་རྒྱལ་བའི་ཆོས་སྐུ་མྱུར་
འགྲུབ་ཤོག ། །རྣམ་ པར་ མི་ རྟོག་ ངང་ ལས་ གསལ་ རིག་ གི །གཟུང་ རྣམ་ གསང་
སྔགས་མཆོག་གི་སྒྲར་ཤར་བ། །སྒྲ་དང་ཡི་གེའི་ལྷ་ཉིད་བསྒོམས་པའི་མཐུས། །
རྒྱལ་ བའི་ གསུང་ དབྱངས་ མྱུར་ དུ་ འགྲུབ་ པར་ ཤོག ། །རབ་ འབྱམས་ རྒྱལ་ བའི་
འཁོར་ལོ་ཀུན་གྱི་དངོས། །མཚན་དཔེའི་གཟུགས་རྫོགས་ཕྱག་རྒྱ་མཚན་མའི་ལྷ། །
བསྒོམས་པས་མ་དག་དྲི་མ་ཀུན་སྦྱངས་ཏེ། །རྒྱལ་བའི་གཟུགས་སྐུ་མྱུར་དུ་འགྲུབ་
པར་ཤོག ། །དག་པ་ གཉིས་ ལྡན་ ཡེ་ཤེས་ཆོས་སྐུ་ཉིད། །རབ་འབྱམས་རྟེན་དང་
བརྟེན་པར་ཡོངས་ཤར་བ། །ཟབ་གསལ་གཉིས་མེད་ལྷ་ཡི་རྣལ་འབྱོར་གྱིས། །ཐ་
མལ་སྣང་ཞེན་དྲི་མ་དྲུང་འབྱིན་ཤོག །ཡན་ལག་རྣམ་བཞིའི་བཟླས་བརྗོད་དབྱར་
སྐྱེས་རྔས། །རྒྱལ་བའི་ཐུགས་རྗེའི་ཆུ་འཛིན་རབ་བསྐུལ་ཏེ། །ཐུན་མོང་མཆོག་གི་
དངོས་གྲུབ་གྲུ་ཆར་གྱིས། །བདག་གཞན་མ་ལུས་ཚིམ་པ་ཉིད་གྱུར་ཅིག །མེ་དང་
སྒྲ་ལ་གཞོལ་བའི་བསམ་གཏན་གྱིས། །གཡོ་མེད་རི་དབང་ལྟ་བུར་གནས་གྱུར་
ཅིང༌། །ཕུལ་བྱུང་བདེ་བས་བརྒྱན་པའི་ཏིང་འཛིན་རྩལ། །རྫོགས་ཏེ་མཚན་བཅས་
རྣལ་འབྱོར་མཐར་ཕྱིན་ཤོག །མཚན་འཛིན་དམིགས་གཏད་མ་ལུས་འཇིག་བྱེད་
པ། །སྒྲ་མཐར་ཐར་པ་སྟེར་བའི་རྣལ་འབྱོར་གྱིས། །ཉོན་མོངས་ཤེས་བྱའི་སྒྲིབ་པ་
ཀུན་སྦྱངས་ཏེ། །སྐུ་ གསུམ་ མྱུར་ དུ་ འཐོབ་པར་བྱིན་གྱིས་རློབས། །ཐམས་ཅད་
གཟིགས་པའི་གོ་འཕང་ཐོབ་པ་ན། །འགྲོ་བའི་གྲངས་དང་མཚུངས་པའི་སྤྲུལ་པ་
ཡིས། །མཁའ་མཉམ་ཡིད་ཅན་མ་ལུས་སྒྲོལ་བ་ལ། །འཕགས་མ་གདུགས་དཀར་
-280-

བཅོམ་ལྡན་འདས་འཕགས་མ་གདུགས་དཀར་མོའི་མངོན་དཀྱིལ་གྱི་ཆོ་ག་ངག་འདོན་དུ་བྱ་བའི་རིམ་པ་དངོས་གྲུབ་ཀུན་འབྱུང༌།
ཅན་དང་མཚུངས་པར་ཤོག །བདག་ཉིད་མཐོང་ཐོས་དྲན་རེག་མ་ལུས་དང་། །
མིང་ཙམ་འཛིན་པར་བྱེད་པ་ཐམས་ཅད་ཀྱང་། །དེ་ཡི་མོད་ལ་མི་འདོད་ཀུན་ཞི་
ཞིང་། །བསམ་དོན་ཐམས་ཅད་འབད་མེད་འགྲུབ་པར་ཤོག །བདག་ལ་སྙིང་ནས་
དད་པར་བྱེད་པའམ། ཁྲོ་བའི་སེམས་ཀྱིས་མི་སྙན་བརྗོད་ཀྱང་རུང་། །བཟང་ངན་
འབྲེལ་བ་ཐོགས་པ་མ་ལུས་པ། །ཐམས་ཅད་བྱང་ཆུབ་ལམ་ལ་འགོད་པར་ཤོག །
ནམ་མཁའི་མཐས་གཏུགས་གྱུར་པའི་སེམས་ཅན་ཀུན། །སྲིད་དང་ཞི་བའི་མཐའ་
ལས་སྒྲོལ་བ་ལ། ། །མཁྱེན་བརྩེ་ནུས་མཐུ་ཐོགས་པ་མི་མངའ་བ། །བཅོམ་ལྡན་
གདུགས་དཀར་ཅན་དང་མཚུངས་པར་ཤོག །རྨད་བྱུང་སྲས་བཅས་རྒྱལ་བའི་བྱིན་
རླབས་ དང་། །རྟེན་ འབྲེལ་ བསླུ་ བ་ མེད་ པའི་ བདེན་ པ་དང་། ། །བདག་ གི་ ལྷག་
བསམ་དག་པའི་མཐུ་སྟོབས་ཀྱིས། །རྣམ་དག་སྨོན་པའི་གནས་འདི་འགྲུབ་པར་
ཤོག །དེ་ནས་ཡིག་བརྒྱ་ལན་གསུམ་བཟླས་ལ། མ་རྙེད་ཡོངས་སུ་མ་ཤེས་དང་། །
ཞེས་སོགས་དང་། གང་ཡང་བདག་བློ་རྨོངས་པ་ཡིས། །ཞེས་སོགས་བརྗོད་དེ་ཆོ་
ག་ལྷག་ཆད་དུ་གྱུར་པ་དང་། སྔགས་མ་དག་པ་དང༌། གཙང་སྦྲ་ཆུང་བ་དང་། ཏིང་
ངེ་འཛིན་མི་གསལ་བར་སེམས་གཞན་དུ་ཡེངས་པ་སོགས་ནོངས་པ་རྣམས་བཟོད་
གསོལ་བྱ་ཞིང་འདོད་དོན་ལ་གསོལ་བ་གདབ་བོ། །དེ་ནས། འདིར་ནི་གཟུགས་
དག་ ལྷན་ ཅིག་ ཏུ། ། །འགྲོ་ བའི་ དོན་ དུ་ བཞུགས་ ནས་ ཀྱང་། ། །ནད་ མེད་ ཚེ་ དང་
དབང་ཕྱུག་དང༌། །མཆོག་རྣམས་ལེགས་པར་སྩལ་དུ་གསོལ། །བཅོན་ལྡན་འདས་
འཕགས་མ་གདུགས་དཀར་མོའི་རྟེན་དང་བརྟེན་པར་བཅས་པའི་དཀྱིལ་འཁོར་
རྣམས་འོད་དུ་ཞུ་ནས་རས་བྲིས་ཀྱི་རྣམ་པར་གྱུར། ཨོཾ་སུ་པྲ་ཏིཥྛ་བཛྲ་སྭཱཧཱ། ཞེས་
མེ་ ཏོག་ གཏོར་ ཏེ་ བརྟན་ བཞུགས་བྱའོ། །དེ་ ནས་ ཤིས་ བརྗོད་ བྱ་ བ་ ནི། ། རབ་
།
-281-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༡༩༽
འབྱམས་ལྷ་ཡི་ལམ་ཀུན་ཡོངས་བཀང་བའི། །བཅོམ་ལྡན་འཕགས་མ་གདུགས་
དཀར་ལྷ་ཚོགས་རྣམས། །མེ་ཏོག་ཆར་འབེབས་བཀྲ་ཤིས་གདངས་སྙན་སྒྲོག །
མཐའ་དག་བགེགས་དཔུང་འཇོམས་པའི་འཕྲིན་ལས་ཀྱིས། ཁྱེད་ལ་འདོད་དགུའི་
མཆོག་སྩོལ་མཛད་པ་འདི། །ཤེས་པར་གྱིས་ལ་རབ་དགའ་སྐྱེད་ཅིག་དང་། །ཤིས་
བརྗོད་ཕྲེང་བ་བདག་གིས་བསྒྲག་པར་བྱ། །ཟླ་མེད་སྟོན་པ་ཤཱཀྱའི་རྒྱལ་པོ་ཡི། །
མཚན་བཟང་མཆོག་གྱུར་གཙུག་ཏོར་ལས་འཁྲུངས་ཏེ། །འཇིགས་པ་ཀུན་སྐྱོབ་
དངོས་གྲུབ་མཆོག་སྩོལ་བའི། །བཅོམ་ལྡན་འཕགས་མ་གདུགས་དཀར་ལ་ཕྱག་
འཚལ། །འཕགས་མས་རྗེས་བཟུང་ཙནྡྲ་གོ་མི་དང༌། ། ལྔ་བརྒྱའི་གཙུག་ རྒྱན་ ཇོ་
བོ་ཨ་ཏི་ཤ །རྒྱལ་བ་གཉིས་པ་བློ་བཟང་གྲགས་པ་སོགས། །དངོས་དང་བརྒྱུ